| *Steins;Gate* |
| --- |
| Steins;Gaten kansikuva. |
| **Genre** | science fiction, mysteeri, romanssi |
| Peli |
| **Pelin tuottaja** | 5pb. Nitroplus |
| **Pelin julkaisija** | 5pb.Kadokawa Shoten (PSP)Nitroplus (Windows) JAST USA (Windows, Pohjois-Amerikka) PQube (Eurooppa) |
| **Genre** | visual novel |
| **Laitealustat** | Xbox 360, Windows, PlayStation Portable, iOS, PlayStation 3, PlayStation Vita, Android |
| **Julkaisupäivämäärä** | 
15. lokakuuta 2009
**Xbox 360**:  JP 15. lokakuuta 2009  **Windows**: JP 26. elokuuta 2010  NA 31. maaliskuuta 2014  **PSP**:  JP 23. kesäkuuta 2011  **iOS**:  25. elokuuta 2011  **PlayStation 3**:  JP 24. toukokuuta 2012  EU 5. kesäkuuta 2015  **PlayStation Vita**:  JP 14. maaliskuuta 2013  EU 5. kesäkuuta 2015  **Android**:  27. kesäkuuta 2013
 |
| TV-anime |
| **Ohjaaja** | Hiroshi Hamasaki  Takuya Sato |
| **Studio** | White Fox |
| **Lähetyskanavat** | AT-X, CTC, NND, SUN-TV, Tokyo MX, TV Aichi, TVK, TVS |
| **Alkuperäinen lähetyskierros** | 6. huhtikuuta 2011 – 14. syyskuuta 2011 |
| **Jaksojen määrä** | 24 + 1 OVA
 |
| Elokuva |
| **Ohjaaja** | Kanji Wakabayashi |
| **Studio** | White Fox |
| **Julkaisupäivämäärä** | 20. huhtikuuta 2013 |
| **Kesto** | 90 min
 |

**Steins;Gate** (シュタインズ・ゲート, *Shutainzu Gēto*) on 5pb.:n ja Nitroplusin kehittämä japanilainen visual novel -tyyppinen videopeli, joka ilmestyi 15. lokakuuta 2009. Se on 5pb.:n ja Nitroplusin luoman *Science Adventure* -pelisarjan toinen peli. Peli julkaistiin ensin Xbox 360:lle ja myöhemmin myös Windowsille, PlayStation Portablelle, iOS:lle, PlayStation 3:lle, PlayStation Vitalle ja Androidille. Kehitystiimi kuvaa peliä "hypoteettiseksi tieteisseikkailupeliksi" (想定科学ADV, *Sōtei Kagaku ADV*). JAST USA julkaisi pelin Pohjois-Amerikassa Windowsille 31. maaliskuuta 2014. PQube julkaisi pelin Euroopassa PS Vitalle ja PlayStation 3:lle 5. kesäkuuta 2015.

Pelille on julkaistu seuraaja *Steins;Gate 0*.

Juoni
-----

Eksentrinen hullu tiedemies Okabe, hänen lapsuudenystävänsä Mayuri ja otaku-hakkeri Daru luovat yhdessä "Tulevaisuuden Vekotinten Tutkimuslaboratorion" (未来ガジェット研究所, *Mirai Gajetto Kenkyūjo*), jossa he kehittävät erilaisia futuristisia laitteita. Kaverukset räätälöivät vahingossa mikroaaltouuninsa siten, että se pystyy lähettämään tekstiviestejä menneisyyteen.

### Teema ja miljöö

*Steins;Gaten* tapahtumat sijoittuvat Akihabaraan kesälle 2010, noin yksi vuosi *Chaos;Headin* tapahtumien jälkeen. Muiden muassa Radio Kaikan -rakennuksen voi nähdä pelissä. Pelin pääteemat ovat ajan käsite ja aikamatkustus. Kausaliteetti on olennainen osa peliä päähenkilön matkustaessa takaisin ajassa tekemään asioita toisin yrittäessään muokata tulevaisuuden tapahtumia.

### Päähenkilöt

Rintarō Okabe (岡部 倫太郎, *Okabe Rintarō*)
Ääninäyttelijä: Mamoru Miyano (japani), J. Michael Tatum (englanti)
Pelaaja asettuu pelissä Rintarō Okaben kenkiin. Okabe on luonteeltaan omalaatuinen ja lapsellinen. Hän kutsuu itseään usein hulluksi tiedemieheksi, **Hōōin Kyōmaksi (鳳凰院 凶真, *Kyōma Hōōin*)**,  mutta Mayuri ja Daru kutsuvat häntä lempinimellä Okarin (オカリン, *Okarin*), joka on yhdistelmä hänen etu- ja sukunimestään. Okabe on "Tulevaisuuden Vekotinten Tutkimuslaboratorion" (未来ガジェット研究所, *Mirai Gajetto Kenkyūjo*) perustaja, ja hän viettää myös suurimman osan ajastaan siellä. Hän on 18-vuotias ja opiskelee ensimmäistä vuotta Tokyo Denki Universityssä.
Kurisu Makise (牧瀬 紅莉栖, *Makise Kurisu*)
Ääninäyttelijä: Asami Imai (japani), Trina Nishimura (englanti)
Kurisu Makise on pelin naisprotagonisti. Hän on erään amerikkalaisen yliopiston neurotieteiden tutkija ja pystyy puhumaan ja kirjoittamaan englantia luontevasti. Kurisu on erittäin lahjakas, ja hän sai julkaistua tutkimuksen Science-lehdessä ollessaan 18-vuotias.  Okabe kutsuu häntä usein apulaiseksi (助手, *joshu*) tai "Christinaksi" (クリスティーナ, *Kurisutīna*).
Mayuri Shiina (椎名 まゆり, *Shiina Mayuri*)
Ääninäyttelijä: Kana Hanazawa (japani), Ashly Burch (englanti)
Mayuri Shiina on Okaben lapsuudenystävä. Mayuri pitää cosplay-asusteiden valmistamisesta ja hän työskentelee "Mayqueen Nyannyan" -nimisessä maid cafessa osa-aikatyöläisenä. Mayuri on 16-vuotias. Hän kutsuu itseään usein Mayushiiksi (まゆしぃ, *Mayushiiksi*), joka on yhdistelmä hänen etu- ja sukunimestään. Daru kutsuu Mayuria myös tällä lempinimellä.
Itaru "Daru" Hashida (橋田・ダル・至, *Hashida "Daru" Itaru*)
Ääninäyttelijä: Tomokazu Seki (japani), Tyson Rinehart (englanti)
Itaru Hashida on kokenut hakkeri ja ohjelmoija, joka on tuntenut Okaben lukiosta asti. Hän on hyvin perehtynyt otaku-kulttuuriin. Okabe ja Mayuri kutsuvat häntä "Daruksi", joka on yhdistelmä hänen etu- ja sukunimestään. Okabe kutsuu häntä myös silloin tällöin *Super Hakeriksi* (スーパーハカー, *Sūpā Hakā*), lausuen tahallisesti väärin sanan hakkeri (ハッカー, *hakkā*). Itaru on 19-vuotias ja opiskelee ensimmäistä vuotta Tokyo Denki Universityssä.

Muu media
---------

Pelin pohjalta on julkaistu muun muassa animesarja sekä draama CD.
Elokuva *Steins;Gate: The Movie - Load Region of Déjà Vu* on julkaistu vuonna 2013.

Lähteet
-------

1. ↑  想定科学ADV 「シュタインズ・ゲート」、ティザーサイト公開！  12.6.2009. 5pb..  Arkistoitu 16.12.2010. Viitattu 8.11.2009. (japaniksi)
2. ↑   "Steins;Gate" (japaniksi)  (kesäkuu 2009). *Famitsu*. Enterbrain.
3. 1 2 3 4  秋葉原に時間の扉が開かれる 『シュタインズ・ゲート』  13.6.2009. Famitsu. Viitattu 1.11.2009. (japaniksi)
4. 1 2  時間という禁断のテーマに挑んだ本格派ノベルゲーム『シュタインズ・ゲート』インプレッション  15.10.2009. Famitsu. Viitattu 7.11.2009. (japaniksi)
5. ↑  Okabe Rintarō - Steins;Gaten virallinen sivusto *steinsgate.tv*. Viitattu 8.6.2011. Japanese
6. ↑  『シュタインズ・ゲート』のヒロインに迫る！【第1回・牧瀬紅莉栖】  7.9.2009. Famitsu. Viitattu 9.11.2009. (japaniksi)
7. ↑  『シュタインズ・ゲート』のヒロインに迫る！【第2回・椎名まゆり】  15.9.2009. Famitsu. Viitattu 9.11.2009. (japaniksi)
8. ↑  Hashida Itaru - Steins;Gaten virallinen sivusto *steinsgate.tv*. Viitattu 9.6.2011. (japaniksi)
9. ↑  Steins;Gate (TV) Anime News Network. Viitattu 3.7.2017.
10. ↑  Fans Take Steins;Gate Audio Drama and Turn It into a Movie Kotaku. Viitattu 3.7.2017.
11. ↑  Steins;Gate: The Movie - Load Region of Déjà Vu *animenewsnetwork.com*. Viitattu 12.11.2021. (englanniksi)